Sodba Splošnega sodišča (prvi senat) z dne 10. aprila 2019 – Nemčija/Komisija

(Zadeva T‑229/17)

„Približevanje zakonodaj – Uredba (EU) št. 305/2011 – Uredba (EU) št. 1025/2012 – Gradbeni proizvodi – Harmonizirana standarda EN 14342:2013 in EN 14904:2006 – Obveznost obrazložitve“

1. Ničnostna tožba – Izpodbojni akti – Pojem – Harmonizirani tehnični standard, sprejet na podlagi direktive in objavljen v Uradnem listu Evropske unije – Vključitev (Člen 263 PDEU; Uredba Evropskega parlamenta in Sveta št. 305/2011, člen 8(3) in 4) (Glej točko 41.)

2. Ničnostna tožba – Pristojnost sodišča Unije – Predlog za izdajo odredbe, naslovljene na institucijo – Nedopustnost (Člena 263 in 266 PDEU) (Glej točko 46.)

3. Ničnostna tožba – Izpodbojni akti – Pojem – Akti, ki ustvarjajo zavezujoče pravne učinke – Sporočila Komisije, ki se nanašajo na harmonizirane standarde – Izključitev (Člen 263 PDEU) (Glej točke od 48 do 50.)

4. Akti institucij – Obrazložitev – Obveznost – Obseg (Člen 296, drugi odstavek, PDEU) (Glej točki 62 in 63.)

5. Približevanje zakonodaj – Gradbeni proizvodi – Uredba št. 305/2011 – Harmonizirani standardi – Zagotavljanje izpolnjevanja osnovnih zahtev za gradbene objekte s harmoniziranimi standardi – Komisijina obveznost preverjanja – Neobstoj (Uredba Evropskega parlamenta in Sveta št. 305/2011, člen 17(3)) (Glej točke 69, 95 in 96.)

6. Približevanje zakonodaj – Gradbeni proizvodi – Uredba št. 305/2011 – Harmonizirani standardi – Uradni ugovor – Pristojnost odbora iz člena 22 Uredbe št. 1025/2012 – Vprašanje glede standardizacije – Vključitev – Vprašanje o tehničnih pravilih – Izključitev (Uredbi Evropskega parlamenta in Sveta št. 305/2011, člen 18(2), in 1025/2012, člen 22; Direktiva Evropskega parlamenta in Sveta 98/34, člen 5) (Glej točke od 75 do 82.)

7. Približevanje zakonodaj – Gradbeni proizvodi – Uredba št. 305/2011 – Bistvene zahteve – Izvajanje s harmoniziranimi standardi – Proizvodi z oznako CE – Domneva o primernosti za uporabo – Obveznost spoštovanja postopkov za izpodbijanje usklajenih standardov, ki jih določa direktiva – Sprejetje enostranskih nacionalnih ukrepov, ki omejujejo prosti pretok gradbenih proizvodov, ki so v skladu z usklajenim standardom, s strani države članice – Neizpolnitev obveznosti (Uredba št. 305/2011 Evropskega parlamenta in Sveta, člena 8(4) in 18(2)) (Glej točke 98, 99, 102 in 105.)

8. Pravo Evropske unije – Izvajanje držav članic – Merila presoje – Področje, ki je predmet izčrpnega usklajevanja z aktom sekundarne zakonodaje – Presoja izključno na podlagi ukrepa usklajevanja (Glej točko 100.)

Predmet

Predlog na podlagi člena 263 PDEU za razglasitev ničnosti prvič, Sklepa Komisije (EU) 2017/133 z dne 25. januarja 2017 o omejeni ohranitvi sklica v Uradnem listu Evropske unije na harmonizirani standard EN 14342:2013 „Lesene talne obloge in parket: Lastnosti, vrednotenje skladnosti in označevanje“ v skladu z Uredbo (EU) št. 305/2011 Evropskega parlamenta in Sveta (UL 2017, L 21, str. 113), drugič, Sklepa Komisije (EU) 2017/145 z dne 25. januarja 2017 o omejeni ohranitvi sklica na harmonizirani standard EN 14904:2006 „Podloge za športne dejavnosti – Notranje podloge za večnamensko uporabo: Specifikacija“ v skladu z Uredbo (EU) št. 305/2011 Evropskega parlamenta in Sveta v Uradnem listu Evropske unije (UL 2017, L 22, str. 62), tretjič, Sporočila Komisije z dne 10. marca 2017 v okviru izvajanja Uredbe (EU) št. 305/2011 Evropskega parlamenta in Sveta z dne 9. marca 2011 o določitvi usklajenih pogojev za trženje gradbenih proizvodov in razveljavitvi Direktive Sveta 89/106/EGS (UL 2017, C 76, str. 32), v delu, v katerem se nanaša na harmonizirana standarda EN 14342:2013 in EN 14904:2006, četrtič, Sporočila Komisije z dne 11. avgusta 2017 v okviru Izvajanja Uredbe št. 305/2011 (UL 2017, C 267, str. 16), v delu, v katerem se nanaša na harmonizirana standarda EN 14342:2013 in EN 14904:2006, petič, Sporočila Komisije z dne 15. decembra 2017 v okviru Izvajanja Uredbe št. 305/2011 (UL 2017, C 435, str. 41), v delu, v katerem se nanaša na harmonizirana standarda EN 14342:2013 in EN 14904:2006, in šestič, Sporočila Komisije z dne 9. marca 2018 v okviru izvajanja Uredbe (EU) št. 305/2011 Evropskega parlamenta in Sveta (UL 2018, C 92, str. 139), v delu, v katerem se nanaša na harmonizirana standarda EN 14342:2013 in EN 14904:2006.

Izrek

1. Tožba se zavrne.

2. Zvezna republika Nemčija nosi svoje stroške in stroške Evropske komisije.